pythainlp/thaigov-v2-corpus-22032023 huggingface dataset:
วันอังคารที่ 9 สิงหาคม 2565
​ธุรกิจให้เช่ารถยนต์ฟื้นตัวดี สร้างรายได้กว่า 46,000 ล้านบาท
วันอังคารที่ 9 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ภายหลังการผ่อนคลายมาตรการควบคุมโรคโควิด-19 ของรัฐบาล
หลายธุรกิจส่งสัญญาณฟื้นตัวอย่างชัดเจน โดยครึ่งแรกของปี 2565 ธุรกิจให้เช่ายานยนต์ รถยนต์
รถจักรยานยนต์ จัดตั้งใหม่เพิ่มขึ้นจากปีก่อนถึงร้อยละ 40.74 รวมทุนจดทะเบียน 132.95 ล้านบาท เพิ่มขึ้น
3.45 ล้านบาท ส่วนใหญ่ตั้งอยู่ในจังหวัดที่เป็นแหล่งท่องเที่ยวสำคัญของประเทศ ได้แก่ กทม. ชลบุรี ภูเก็ต
เชียงใหม่ สุราษฎร์ธานี และสมุทรปราการ สร้างรายได้เฉลี่ย 46,500 ล้านบาทต่อปี เป็นกำไรเฉลี่ย 3,230
ล้านบาทต่อปี นักลงทุนในธุรกิจส่วนใหญ่เป็นชาวไทย รองลงมาคือ ญี่ปุ่น รัสเซีย ฝรั่งเศส และสัญชาติอื่น ๆ
ตามลำดับสะท้อนให้เห็นถึงความเชื่อมั่นของนักลงทุนทั้งชาวไทยและชาวต่างชาติที่มีต่อธุรกิจและมาตรการกระตุ้นเศรษฐ
กิจของรัฐบาล
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 15 ตุลาคม 2564
รมว.กษ. ติดตามแผนบรรเทาอุทกภัยในโครงการบรรเทาอุทกภัยลุ่มน้ำคลองสะพานหยี (พญาโฮ้ง) จ.พัทลุง
รมว.กษ. ติดตามแผนบรรเทาอุทกภัยในโครงการบรรเทาอุทกภัยลุ่มน้ำคลองสะพานหยี (พญาโฮ้ง) จ.พัทลุง มีพื้นที่รับประโยชน์กว่า 22,000 ไร่
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามความก้าวหน้าโครงการบรรเทาอุทกภัยลุ่มน้ำคลองสะพานหยี(พญาโฮ้ง)ณโครงการฝายพญาโฮ้งต.ชะรัดอ.กงหราจ.พัทลุงซึ่งโครงการดังกล่าวมีแผนดำเนินการในปี2565 - 2568โดยจะดำเนินการก่อสร้างฝายน้ำล้นแบบพับได้ควบคุมโดยระบบไฮดรอลิกจำนวน1แห่งคลองระบายน้ำคอนกรีตเสริมเหล็กความยาว14,500เมตรประตูระบายน้ำปากคลองจำนวน1แห่งประตูระบายน้ำกลางคลองจำนวน6แห่งประตูระบายน้ำปลายคลองจำนวน1แห่งและสะพานคอนกรีตเสริมเหล็กจำนวน18แห่ง
ทั้งนี้การดำเนินโครงการบรรเทาอุทกภัยลุ่มน้ำคลองสะพานหยี(พญาโฮ้ง)จะช่วยบรรเทาอุทกภัยป้องกันอันตรายต่อชีวิตและทรัพย์สินของราษฎรในพื้นที่รวมกว่า22,000ไร่ใน4ตำบลทั้งต.ชะรัดต.สมหวังต.ท่าแคและต.นาโหนดอีกทั้งยังช่วยให้การระบายน้ำหลากในลุ่มน้ำมีประสิทธิภาพมากขึ้น
"จากที่ได้สัญญากับพี่น้องประชาชนไว้ตั้งแต่ปี63ว่าจะเข้ามาช่วยแก้ไขปัญหาในพื้นที่พัทลุงนั้นผมเป็นคนรักษาคำพูดถ้ารับปากแล้วนั่นคือต้องทำให้ได้วันนี้จึงมีความยินดีอย่างยิ่งที่สามารถนำงบประมาณมาดำเนินการก่อสร้างซึ่งเริ่มดำเนินการในปี65ทั้งนี้ได้ให้ความมั่นใจว่าจะให้การสนับสนุนและดำเนินให้เสร็จตามเป้าหมายที่วางไว้"ดร.เฉลิมชัยกล่าว
วันพุธที่ 23 กุมภาพันธ์ 2565
​โฆษกรัฐบาลเผย "นายกฯ" พอใจ Phuket Sandbox ตั้งแต่เปิดโครงการ ฯ มีนักท่องเที่ยวต่างประเทศเดินทางมาเที่ยวแล้วกว่า 3.3 แสนคน เม็ดเงินหมุนเวียนทางเศรษฐกิจกว่า 4.3 หมื่นล้านบาท
​โฆษกรัฐบาลเผย "นายกฯ" พอใจ  Phuket Sandbox ตั้งแต่เปิดโครงการ ฯ มีนักท่องเที่ยวต่างประเทศเดินทางมาเที่ยวแล้วกว่า 3.3 แสนคน  เม็ดเงินหมุนเวียนทางเศรษฐกิจกว่า 4.3 หมื่นล้านบาท   ย้ำทุกฝ่ายต้องปฏิบัติตามมาตรการฯ ควบคุมโควิด-19 อย่างเคร่งครัด
วันนี้ 23 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจการดำเนินโครงการ Phuket Sandbox ที่มีนักท่องเที่ยวให้ความสนใจขยับเพิ่มเรื่อยๆ ตามลำดับ ซึ่งเป็นสัญญาณที่ดีที่จะช่วยกระตุ้นเศรษฐกิจด้านการท่องเที่ยวมากขึ้นโดยยอดรวมนักท่องเที่ยวตั้งแต่เปิดโครงการ ฯ เมื่อวันที่ 1 ก.ค. 64 จนถึงปัจจุบัน (ข้อมูล ณ 22 ก.พ.65) มีนักท่องเที่ยวเดินทางมาเที่ยวแล้วกว่า 333,784 คน สร้างรายได้ให้ภูเก็ตในทางตรงกว่า 18,000 ล้านบาท และทำให้มีเงินหมุนเวียนทางเศรษฐกิจกว่า 43,000 ล้านบาท
นายธนกรฯ กล่าวว่า ถือเป็นผลสำเร็จของรัฐบาล และทุกภาคส่วน รวมถึงประชาชนทุกคน ที่ได้ร่วมมือร่วมใจช่วยกันสร้างความเชื่อมั่น จนทำให้นักท่องเที่ยวต่างประเทศ สนใจเดินทางมาท่องเที่ยว อย่างไรก็ตาม นายกรัฐมนตรี ขอให้ทุกฝ่ายทั้งระดับจังหวัด ระดับท้องถิ่นปฎิบัติตามมาตรการอย่างเคร่งครัด ร่วมกันเป็นเจ้าบ้านที่ดี เพื่อให้ชาวต่างชาติเดินทางเข้ามาภูเก็ตและประเทศไทยมากขึ้น
"นายกรัฐมนตรี กำชับอยู่เสมอเรื่องการท่องเที่ยวขอให้ทุกภาคส่วนร่วมกันพลิกวิกฤติให้เป็นโอกาส สร้างความเชื่อมั่น ให้การท่องเที่ยวกลับมาคึกคัก สร้างรายได้ให้กับประเทศ พร้อมกับเตรียมมาตรการรองรับสถานการณ์การแพร่ระบาดโควิด-19 ไม่เกิดผลกระทบขึ้นต่อนักท่องเที่ยวและคนไทย" นายธนกรฯ กล่าว
-----------------------------------
วันศุกร์ที่ 29 เมษายน 2565
โฆษกรัฐบาลเผย นายกฯ  มั่นใจสถานการณ์โควิด 19 ในไทยควบคุมได้  ชี้ยอดผู้ติดเชื้อลดลง  ย้ำยังต้องเคร่งครัดมาตรการควบคุมโรคและเตรียมพร้อมรับมือสถานการณ์ในอนาคต
โฆษกรัฐบาลเผย นายกฯ  มั่นใจสถานการณ์โควิด 19 ในไทยควบคุมได้  ชี้ยอดผู้ติดเชื้อลดลง  ย้ำยังต้องเคร่งครัดมาตรการควบคุมโรคและเตรียมพร้อมรับมือสถานการณ์ในอนาคต   วันนี้  ผู้ติดเชื้อใหม่รวม 14,053 ราย
วันนี้ (29 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดโรคโควิด – 19 ในประเทศอย่างใกล้ชิด มั่นใจสามารถควบคุมการแพร่ระบาดของโรคได้ ทั้งนี้ จากการประเมินสถานการณ์ช่วงเฝ้าระวังหลังเทศกาลสงกรานต์มาแล้วประมาณสองสัปดาห์ เริ่มเห็นสัญญาณจากสถิติต่าง ๆ ที่ชี้ว่าโควิด-19 ของไทยหลายพื้นที่จะเข้าสู่ในช่วงขาลง ยอดผู้ติดเชื้อลดลง และยอดผู้เสียชีวิตค่อนข้างคงที่ ซึ่งเป็นสัญญาณที่ดี อย่างไรก็ตาม นายกรัฐมนตรีมอบหมายหน่วยงานต่าง ๆ เตรียมความพร้อมประเมินและรับมือสถานการณ์ในทุกด้านทั้งยา เวชภัณฑ์ บุคลากร และสถานพยาบาล ในการดูแลทั้งผู้ป่วยในประเทศและเดินทางมาจากต่างประเทศ รวมทั้งพี่น้องประชาชน ยังต้องปฏิบัติตนตามมาตรการควบคุมโรคที่ดี ยึดหลัก Universal Prevention และ Universal Vaccination รวมทั้งมาตรการป้องกันควบคุมโรคตามราชการกำหนดอย่างเคร่งครัด เพื่อให้สามารถเปิดประเทศขับเคลื่อนเศรษฐกิจและอยู่ร่วมกับโควิดได้อย่างปลอดภัย
สำหรับรายงานสถานการณ์การติดเชื้อโควิด-19 วันนี้ (29 เมษายน 2565) มียอดผู้ติดเชื้อรวม 14,053 ราย จำแนกเป็น ผู้ป่วยจากในประเทศ 13,979 ราย ผู้ป่วยมาจากต่างประเทศ 74 ราย ผู้ป่วยสะสม 2,014,626 ราย (ตั้งแต่ 1 มกราคม 2565) และมีผู้ป่วยหายป่วยกลับบ้าน 16,782 ราย หายป่วยสะสม 1,885,257 ราย (ตั้งแต่ 1 มกราคม 2565) ผู้ป่วยกำลังรักษา 155,910 ราย เสียชีวิต 129 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 1,818 ราย เฉลี่ยจังหวัดละ 24 ราย และอัตราครองเตียง ร้อยละ 24.2
***************
วันพฤหัสบดีที่ 24 กุมภาพันธ์ 2565
รมว.เฮ้ง ปล่อยกู้ 0% ให้ผู้รับงานไปทำที่บ้าน
รัฐมนตรีว่าการกระทรวงแรงงาน ช่วยเหลือผู้รับงานไปทำที่บ้าน ลดดอกเบี้ยเหลือ 0% 12 งวด ต่อเนื่องปีที่ 3 ยื่นกู้ได้ตั้งแต่บัดนี้ ถึง 31 สิงหาคม 2565
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานมีนโยบายเร่งด่วน ในการกระตุ้น ส่งเสริมและรักษาการจ้างงาน พัฒนาฝีมือแรงงาน รวมถึงทางเลือกอาชีพอิสระ และการรับงานไปทำที่บ้านแก่ผู้ว่างงาน โดยในปีงบประมาณ 2565 กระทรวงแรงงานได้อนุมัติวงเงินกู้ยืม จำนวน 5,000,000 บาท พร้อมมาตรการลดอัตราดอกเบี้ยเหลือร้อยละ 0 ต่อปี (จากเดิมร้อยละ 3) ในงวดที่ 1 -12 ต่อเนื่องเป็นปีที่ 3 เพื่อเป็นทุนหมุนเวียนสำหรับแรงงานนอกระบบที่เป็นผู้รับงาน/กลุ่มผู้รับงานไปทำที่บ้าน สามารถเข้าถึงแหล่งเงินทุนถูกกฎหมาย บรรเทาความเดือดร้อนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ผู้กำกับดูแลกระทรวงแรงงาน ให้ความสำคัญและห่วงใยพี่น้องแรงงานที่ได้รับผลกระทบจากการแพร่ระบาดของโรคโควิด - 19 โดยเฉพาะแรงงานนอกระบบที่ต้องการทำงาน มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยกำชับกระทรวงแรงงานดูแลช่วยเหลืออย่างเท่าเทียม ทั่วถึงเพื่อให้สามารถก้าวต่อไปได้ภายใต้สถานการณ์โควิด – 19” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กองทุนผู้รับงานไปทำที่บ้าน มีวัตถุประสงค์เพื่อเป็นเงินทุนหมุนเวียนสำหรับให้กลุ่มผู้รับงานไปทำที่บ้านกู้ยืมไปซื้อวัตถุดิบหรืออุปกรณ์ในการผลิตหรือใช้ขยายการผลิต สอดคล้องกับนโยบายสำคัญของกรมการจัดหางาน ในการส่งเสริมการจ้างงานและการประกอบอาชีพแรงงานกลุ่มเปราะบางเพื่อให้มีคุณภาพชีวิตที่ดีขึ้น ซึ่งคุณสมบัติของผู้กู้จะต้องเป็นผู้รับงานไปทำที่บ้านที่จดทะเบียนไว้กับกรมการจัดหางาน มีผลการดำเนินการและมีรายได้จากการรับงานไปทำที่บ้านหรือมีหลักฐานการรับงานไปทำที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล
โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดำเนินกิจกรรมของกลุ่มรวมกันไม่น้อยกว่า10,000 บาท วงเงินกู้สำหรับบุคคลไม่เกิน 50,000 บาท ระยะเวลาชำระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชำระคืนภายใน 5 ปีโดยผู้ที่สนใจกู้ยืมเงินกองทุนฯ สามารถตรวจสอบคุณสมบัติและยื่นคำขอกู้เงินได้ที่สำนักงานจัดหางานกรุงเทพมหานครพื้นที่ 1-10 หรือสำนักงานจัดหางานจังหวัด ในท้องที่ที่ผู้รับงานไปทำที่บ้านได้จดทะเบียนไว้กับกรมการจัดหางาน ภายใน 31 สิงหาคม 2565 และทำสัญญากู้ยืมให้แล้วเสร็จภายในวันที่ 30 กันยายน 2565 หรือสอบถามรายละเอียดเพิ่มเติมที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันจันทร์ที่ 21 มีนาคม 2565
โฆษกรัฐบาลเผย นายกฯ ปลื้มผลการจัดอันดับ Reader's Choice Awards 2022 ของนิตยสาร DestinAsian จัดให้ ‘กรุงเทพฯ’ เป็น Best City รวมทั้ง ภูเก็ต สมุย ครองอันดับ 3 และ 4 เกาะที่ดีที่สุด
โฆษกรัฐบาลเผย นายกฯ ปลื้มผลการจัดอันดับ Reader's Choice Awards 2022 ของนิตยสาร DestinAsian จัดให้ ‘กรุงเทพฯ’ เป็น Best City รวมทั้ง ภูเก็ต สมุย ครองอันดับ 3 และ 4 เกาะที่ดีที่สุด
วันที่ 21 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ทราบว่า นิตยสาร DestinAsian จัดให้ ‘กรุงเทพฯ’ เป็นอันดับ 1 ในเมืองที่นักท่องเที่ยวทั่วโลกชื่นชอบมากที่สุด (Best City) ในการท่องเที่ยวเอเชียแปซิฟิค จากการเปิดเผยของนิตยสาร DestinAsian กรุงเทพฯ ได้รับเลือกเป็น Best City จากผลการคัดเลือกของผู้อ่าน (Reader's Choice Awards 2022) ซึ่ง 5 อันดับแรกได้แก่ กรุงเทพฯ สิงคโปร์ โตเกียว ฮ่องกง และโซล ตามลำดับ ทั้งนี้ กรุงเทพฯ เคยได้รับเลือกอันดับที่ 1 มาแล้วเมื่อปี 2020 (www.destinasian.com/blog/news-briefs/the-results-of-our-readers-choice-awards-2022-are-out)
ซึ่งในการประกาศรางวัลครั้งนี้ ยังมีจุดหมายปลายทางอื่น ๆ ของไทยที่ได้รับเลือกเช่นกัน โดย ภูเก็ต และเกาะสมุย ได้รับการเสนอชื่อให้เป็น "เกาะที่ดีที่สุด" ลำดับที่ 3 และ 4 ตามลำดับ รองจากที่ 1 เกาะบาหลี และที่ 2 เกาะมัลดีฟส์ นอกจากนี้ ท่าอากาศยานนานาชาติสุวรรณภูมิ ยังได้รับเลือกให้เป็นสนามบินที่ดีที่สุดอันดับ 3 และโครงการรอยัล ออร์คิด พลัส ของการบินไทย (THAI) ได้รับรางวัล 'Best Frequent Flier Program' อันดับที่ 4
นายธนกร กล่าวว่า นิตยสาร DestinAsian ถือเป็นนิตยสารท่องเที่ยวชั้นนำ และมีการจัดงาน Readers’ Choice Awards เป็นประจำทุกปี ติดต่อกันมามากกว่า 10 ปี โดยเป็นการจัดอันดับความเป็นเลิศในภาคการท่องเที่ยวในภูมิภาคเอเชียแปซิฟิก ตัดสินจากผลโหวตของผู้อ่านทั่วโลก โดยผู้อ่านลงคะแนนในหมวดหมู่ต่าง ๆ รวมถึงจุดหมายปลายทาง โรงแรมและรีสอร์ท สายการบิน สนามบิน และสายการเดินเรือ โดยการสำรวจความคิดเห็นรางวัล Readers' Choice Awards 2022 ดำเนินการระหว่างเดือนกันยายน ถึงธันวาคม 2564 ที่ผ่านมา นายกรัฐมนตรีชื่นชมผลการจัดอันดับดังกล่าว เป็นเสียงสะท้อนว่าไทยยังครองใจนักท่องเที่ยวเสมอมา นอกจากนั้น เชื่อว่าการพิจารณาปรับมาตรการการเดินทางเข้าราชอาณาจักรให้สอดรับกับมติของคณะกรรมการโรคติดต่อแห่งชาติ ถือเป็นปัจจัยบวกต่อเศรษฐกิจ ส่งผลต่อความเชื่อมั่นของนักท่องเที่ยวต่างชาติทั่วโลก และเพื่อเป็นการอำนวยความสะดวกให้นักท่องเที่ยวในการเดินทางมาประเทศไทย อย่างไรก็ดี ด้วยสถานการณ์โลกที่ส่งผลกระทบในหลายๆด้าน รัฐบาลเร่งดำเนินการหามาตรการเพื่อกระตุ้นการท่องเที่ยว ควบคู่กับการรับมือตามมาตรการสาธารณสุขตามสถานการณ์ รวมทั้งร่วมมือกับภาคเอกชนด้านการท่องเที่ยวและทุกฝ่ายที่เกี่ยวข้อง เพื่อร่วมกันมองหาโอกาสในการเติบโต มุ่งสู่การเป็นศูนย์กลาง แสดงให้โลกเห็นว่าประเทศไทยยังคงความน่าสนใจ มีศักยภาพ โดดเด่น และเป็นผู้นำในอุตสาหกรรมท่องเที่ยวโลก
วันอังคารที่ 5 เมษายน 2565
กรมบัญชีกลางปรับเกณฑ์ขยายสิทธิเบิกจ่ายตรงรักษาโรคมะเร็งเพิ่มเติม
กรมบัญชีกลางดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง โดยดำเนินการปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูงมาอย่างต่อเนื่อง
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง ซึ่งประกอบด้วย ผู้แทนสมาคมโลหิตวิทยาแห่งประเทศไทย ผู้เชี่ยวชาญทางด้านโลหิตวิทยา และเภสัชกรเชี่ยวชาญ โดยดำเนินการปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูงมาอย่างต่อเนื่อง โดยคณะทำงานฯ มีมติเห็นชอบให้ปรับปรุงหลักเกณฑ์ฯ เพื่อให้ผู้ป่วยได้รับการรักษาตามความเหมาะสม จำเป็น และมีประสิทธิภาพมากขึ้น โดยมีรายละเอียด ดังนี้
1. ปรับปรุงเงื่อนไขข้อบ่งชี้และขยายเงื่อนไขข้อบ่งชี้ในการใช้ยาที่ต้องลงทะเบียนเพื่อขออนุมัติการใช้ยาในระบบ OCPA ดังนี้
1.1 ปรับปรุงเงื่อนไขข้อบ่งชี้การใช้ยา Rituximab จากเดิม สำหรับผู้ป่วยโรคมะเร็งต่อมน้ำเหลือง Non-Hodgkin Lymphoma ชนิด Diffuse Large B-Cell Lymphoma (DLBCL) ชนิด Follicular Lymphoma (FCL) ชนิด Mantle Cell Lymphoma (MCL) และชนิด Marginal Zone Lymphoma (MZL) ให้ขยายสิทธิผู้ป่วยในการเข้าถึงการรักษาเพิ่มขึ้น
1.2 ขยายเงื่อนไขข้อบ่งชี้การใช้ยา ได้แก่
(1) ยา Rituximab จากเดิม 6 ข้อบ่งชี้ เป็น 10 ข้อบ่งชี้ เพื่อให้ครอบคลุมผู้ป่วยโรคมะเร็งต่อมน้ำเหลือง Non-Hodgkin Lymphoma ชนิด Burkitt Lymphoma/Leukemia (BL) และชนิด Lymphoplasmacytic Lymphoma (LPL) หรือ Waldenstrom macroglobulinemia ในผู้ป่วยผู้ใหญ่ และสำหรับผู้ป่วยโรคมะเร็งต่อมน้ำเหลือง Non-Hodgkin Lymphoma ชนิด Burkitt Lymphoma/Leukemia (BL) และชนิด Diffuse Large B-Cell Lymphoma (DLBCL) ในผู้ป่วยเด็ก
(2) ยา Bortezomib จากเดิม 1 ข้อบ่งชี้ เป็น 2 ข้อบ่งชี้ เพื่อให้ครอบคลุมผู้ป่วยโรค Systemic light chain amyloidosis
2. ปรับปรุงเงื่อนไขข้อบ่งชี้ในการใช้ยาที่ไม่ต้องลงทะเบียนเพื่อขออนุมัติการใช้ยาในระบบ OCPA ได้แก่ ยา Azacitidine จากเดิม สำหรับผู้ป่วยโรค Myelodysplastic syndrome ชนิดกลุ่มความเสี่ยงสูง และโรคมะเร็งเม็ดเลือดขาวเฉียบพลัน ชนิดมัยอิลอยด์ (Acute Myeloid Leukemia: AML) ในผู้ป่วยสูงอายุ 65 ปีขึ้นไป ให้ขยายสิทธิผู้ป่วยในการเข้าถึงการรักษาเพิ่มขึ้น
3. กำหนดอัตราเบิกจ่ายค่ายา 4 รายการ ได้แก่ Azacitidine, Bendamustine, Bortezomib และ Rituximab เพื่อเป็นการกำกับการเบิกจ่ายเงินให้อยู่ภายใต้กรอบวงเงินงบประมาณ โดยผู้ป่วยจะยังคงได้รับยาที่มีคุณภาพตามมาตรฐานการรักษาและมีความปลอดภัย
“การปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยา ซึ่งจำเป็นต้องใช้ยาที่มีค่าใช้จ่ายสูง มีวัตถุประสงค์เพื่อดูแลผู้มีสิทธิและบุคคลในครอบครัวที่ใช้สิทธิข้าราชการ ให้สามารถเข้าถึงบริการสาธารณสุขและการรักษาที่จำเป็นอย่างสมเหตุผล โดยหลักเกณฑ์ตาม ข้อ 1 - 2 จะมีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 1 เมษายน 2565 เป็นต้นไป สำหรับอัตราเบิกจ่ายค่ายาตามข้อ 3 ให้มีผลบังคับใช้สำหรับค่ารักษาพยาบาลที่เกิดขึ้นตั้งแต่วันที่ 1 สิงหาคม 2565 เป็นต้นไป หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 6851 ในวัน เวลาราชการ” อธิบดีกรมบัญชีกลาง กล่าว
วันพุธที่ 23 มีนาคม 2565
บสย. พร้อมช่วย ! ดีเดย์ 1 เมษา  Soft Loan Extra  90,000 ล้านบาท ต่อลมหายใจ SMEs ค้ำ นาน  8  ปี พยุงการจ้างงาน ลดปัญหาผิดนัดชำระหนี้
บสย. พร้อมช่วย ดีเดย์ 1 เม.ย. 65 ต่อลมหายใจ SMEs พยุงการจ้างงาน ลดปัญหาผิดนัดชำระหนี้ คิกออฟ โครงการค้ำประกันสินเชื่อ  Soft Loan Extra สำหรับกลุ่มลูกหนี้ พ.ร.ก. Soft Loan (ที่ออกโดย ธปท. ปี 2563) วงเงินโครงการ 90,000 ลบ. ระยะสัญญาค้ำสูงสุด 8 ปี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในวันที่ 1 เมษายน นี้ บสย. พร้อมเปิดรับคำขอ โครงการค้ำประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท ตามมติ ครม. เมื่อวันที่ 22 มีนาคม 2565 เพื่อช่วยเหลือให้ผู้ประกอบการ SMEs ให้ยังคงได้รับสินเชื่อจากสถาบันการเงินอย่างต่อเนื่อง ซึ่งนอกจากนี้จะช่วยลดปัญหาการผิดนัดชำระหนี้ ลดภาระค่าธรรมเนียมการค้ำประกันของผู้ประกอบการ SMEs ช่วยประคับประคองกิจการ และพยุงการจ้างงานในประเทศ
โครงการค้ำประกันสินเชื่อ Soft Loan Extra เป็นมาตรการล่าสุดของรัฐบาลที่จะช่วยส่งเสริมสนับสนุนและให้ความช่วยเหลือ กลุ่มลูกหนี้ พ.ร.ก. Soft Loan เดิม ให้ดำเนินธุรกิจได้อย่างต่อเนื่อง โดยใช้กลไก บสย. เข้ามาช่วยค้ำประกันสินเชื่อให้ผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan เดิมที่จะครบกำหนดเวลาการชำระหนี้คืนในเดือนเมษายน 2565 เป็นต้นไป สิทธิประโยชน์ของโครงการมี ดังนี้
1. ระยะเวลาการค้ำประกันสินเชื่อสูงสุดไม่เกิน 8 ปี
2. ได้รับยกเว้นค่าดำเนินการค้ำประกันสินเชื่อ เพื่อช่วยลดภาระค่าใช้จ่ายของผู้ประกอบการ SMEs
3. ค่าธรรมเนียมค้ำประกัน 2 ปีแรก เพียงร้อยละ 1 ต่อปี โดยรัฐบาลชดเชยค่าธรรมเนียมแทนผู้ประกอบการ SMEs ให้ ร้อยละ 0.75 (รวม 2 ปีร้อยละ 1.5 จากค่าธรรมเนียมค้ำประกัน ปกติร้อยละ 1.75)
4. สิ้นสุดรับคำขอวันที่ 31 ธันวาคม 2566
นอกจากนี้ มติ ครม.ยังเห็นชอบการปรับปรุงค่าธรรมเนียมค้ำประกัน โครงการค้ำประกันสินเชื่อ Portfolio Guarantee Scheme ระยะพิเศษ Soft Loan พลัส (โครงการเดิมที่ออกในปี 2563) โดยรัฐบาลสนับสนุนค่าธรรมเนียมแทนผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ร้อยละ 0.75 ต่อปี (รวม 2 ปี ร้อยละ 1.5)
ทั้ง 2 มาตรการ ภายใต้โครงการค้ำประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท และโครงการค้ำประกันสินเชื่อ Portfolio Guarantee Scheme ระยะพิเศษ Soft Loan พลัส จะช่วยให้ธุรกิจของผู้ประกอบการดำเนินไปได้อย่างต่อเนื่อง ลดโอกาสการผิดนัดชำระหนี้ และช่วยให้ผู้ประกอบการ SMEs มีเงินทุนหมุนเวียนเพียงพอต่อการประกอบธุรกิจ
สอบถามรายละเอียดเพิ่มเติมที่ บสย. Call Center 02-890-9999
วันอาทิตย์ที่ 10 ตุลาคม 2564
รมช.มนัญญา เยี่ยมชมและให้กำลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์
รมช.มนัญญา เยี่ยมชมและให้กำลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ ลงพื้นที่เยี่ยมชมและให้กำลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์ จำกัด พร้อมชมการทอผ้าไหมแพรวา และการออกแบบผลิตภัณฑ์ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง เข้าร่วม ณ สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ จำกัด อำเภอคำม่วง จังหวัดกาฬสินธุ์
รัฐมนตรีช่วยว่าการกระทรวงเกษตรและสหกรณ์ กล่าวว่า สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ มีการทอผ้าไหมแพรวาซึ่งมีความงดงามและความประณีตในการทอ มีลักษณะเด่นด้วยลวดลายและการทอด้วยการจกไหมหลากหลายสีเข้าด้วยกันทำให้เกิดสีสันอละลวดลายรูปแบบต่าง ๆ อีกทั้งลวดลายที่ปรากฏบนผืนผ้าที่มีความเรียบเนียนเป็นเนื้อเดียวกันกับพื้นของผ้า การทอผ้าแพรวาจึงเป็นภูมิปัญญาชั้นสูงจนได้รับการยกย่องว่าเป็น “ราชินีแห่งไหม” โดยเฉพาะผ้าไหมแพรวาของชุมชนบ้านโพน นับว่าเป็นผ้าไหมที่มีเอกลักษณ์เฉพาะกลุ่มและโดดเด่นจนกลายเป็นสัญลักษณ์อย่างหนึ่งของจังหวัดกาฬสินธุ์
ทั้งนี้ สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ จำกัด เป็นสหกรณ์ในพื้นที่โครงการอันเนื่องจากพระราชดำริ ได้จดทะเบียนเป็นสหกรณ์ประเภทบริการ เมื่อวันที่ 13 มิถุนายน 2551 ปัจจุบันมีสมาชิก 761 คน มีทุนการดำเนินงานมากกว่า 1 ล้านบาท สหกรณ์ฯ ดำเนินธุรกิจ 3 ด้าน ได้แก่ ธุรกิจจัดหาสินค้ามาจำหน่าย ธุรกิจการรวบรวมผลิตภัณฑ์ และธุรกิจแปรรูปผลิตภัณฑ์ สมาชิกมีรายได้เฉลี่ย 50,000 บาท/คน/ปี ที่ผ่านมา กรมส่งเสริมสหกรณ์สนับสนุนงบประมาณเป็นเงินอุดหนุน เพื่อสนับสนุนการจัดจ้างเจ้าหน้าที่ปฏิบัติงานในสหกรณ์ และงบประมาณในการพัฒนาผลิตภัณฑ์ บรรจุภัณฑ์ และการตลาด รวมถึงการดำเนินโครงการตามแผนยกระดับสหกรณ์ตามการประยุกต์ใช้แนวพระราชดำริเป็นแนวการขับเคลื่อนเพื่อพัฒนาสหกรณ์อย่างยั่งยืน (บันได 7 ขั้น) ปีละจำนวน 50,000 บาท รวมทั้งร่วมกับกรมพัฒนาชุมชน และกรมพัฒนาธุรกิจการค้าสนับสนุนช่องทางการตลาดผลิตภัณฑ์ของสหกรณ์อีกด้วย
วันพฤหัสบดีที่ 24 มิถุนายน 2564
พบกับ Pitching Stage ที่ดีที่สุดแห่งปี ที่รวม BIG VENTURES แนวหน้าระดับประเทศไทย กับ "Catalyst Startup 2021 เร่งศักยภาพ Startup ยกระดับนวัตกรรมไทย"
พบกับ Pitching Stage ที่ดีที่สุดแห่งปี ที่รวม BIG VENTURES แนวหน้าระดับประเทศไทย กับ "Catalyst Startup 2021 เร่งศักยภาพ Startup ยกระดับนวัตกรรมไทย"
พบกับPitching Stageที่ดีที่สุดแห่งปีที่รวมBIG VENTURESแนวหน้าระดับประเทศไทยกับ"Catalyst Startup 2021เร่งศักยภาพStartupยกระดับนวัตกรรมไทย"
ร่วมชิงเงินรางวัล
วันจันทร์ที่ 7 มีนาคม 2565
วธ.สร้างขวัญกำลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจำปี 2565
วธ.สร้างขวัญกำลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจำปี 2565 รับสมัครตั้งแต่บัดนี้จนถึงวันที่ 31 มี.ค.นี้
วธ.สร้างขวัญกำลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจำปี 2565 รับสมัครตั้งแต่บัดนี้จนถึงวันที่ 31 มี.ค.นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อนโมเดลเศรษฐกิจใหม่ BCG และผลักดัน “Soft Power” ความเป็นไทย เช่น ทัศนศิลป์ ดนตรี ศิลปะการแสดง ภาพยนตร์ การออกแบบ เป็นต้น เพิ่มมูลค่าเศรษฐกิจสร้างสรรค์และปีนี้วธ.มีวิสัยทัศน์ใหม่คือ “วัฒนธรรมและความคิดสร้างสรรค์มีบทบาทในการพัฒนาเศรษฐกิจและสังคมไทย” และปรับเปลี่ยนบทบาทสู่กระทรวงสังคมกึ่งเศรษฐกิจ “วัฒนธรรมทำดี ทำงาน ทำเงิน” รวมทั้งส่งเสริมการสืบสาน รักษาและต่อยอดงานศิลปวัฒนธรรมของชาติอย่างยั่งยืน และการเรียนรู้ การศึกษา การสร้างสรรค์และการจัดการองค์ความรู้ทางวัฒนธรรม เพื่อเผยแพร่ความรู้ด้านศิลปวัฒนธรรมไปสู่นักเรียน นักศึกษาและประชาชน ดังนั้น วธ.โดยสำนักงานศิลปวัฒนธรรมร่วมสมัย (สศร.) ได้ดำเนินการโครงการคัดสรรศิลปินร่วมสมัยดีเด่นรางวัล “ศิลปาธร” ใน 7 สาขา ได้แก่ ทัศนศิลป์ สถาปัตยกรรม วรรณศิลป์ ดนตรี ศิลปะการแสดง ศิลปะการออกแบบและภาพยนตร์และสื่อเคลื่อนไหว ซึ่งโครงการนี้ดำเนินการมาตั้งแต่ ปี พ.ศ. 2547 ต่อเนื่องถึงปัจจุบัน เพื่อยกย่องและเชิดชูเกียรติศิลปินร่วมสมัยที่มีผลงานเป็นที่ประจักษ์ต่อวงการศิลปะ เผยแพร่และสร้างขวัญกำลังใจแก่ศิลปินร่วมสมัยให้สร้างสรรค์ผลงานศิลปะร่วมสมัยที่มีคุณภาพออกสู่สังคมอย่างต่อเนื่อง ทำให้ตั้งแต่ปีพ.ศ. 2547-2564 มีศิลปินร่วมสมัยดีเด่นรางวัล “ศิลปาธร” รวมทั้งหมด 1 พระองค์ และ 94 คน
รัฐมนตรีว่าการกระทรวงวัฒนธรรม กล่าวอีกว่า สำหรับโครงการคัดสรรศิลปินร่วมสมัยดีเด่นรางวัล “ศิลปาธร” ประจำปีพ.ศ.2565 มีคณะกรรมการเป็นผู้ดำเนินการเช่นเดียวกับทุกปีที่ผ่านมาประกอบด้วยคณะกรรมการอำนวยการ คณะกรรมการคัดสรรและคณะกรรมการตัดสิน โดยพิจารณาจากประวัติ ผลงานสร้างสรรค์ของศิลปินและคุณสมบัติอื่นประกอบ เช่น มีเชื้อชาติไทย หรือสัญชาติไทย มีอายุระหว่าง 30 - 55 ปี มีการสร้างสรรค์ผลงานเป็นที่ปรากฏต่อสาธารณชนสืบเนื่องมาถึงปัจจุบัน ผลงานสามารถสร้างปรากฏการณ์ใหม่ให้แก่วงการศิลปะร่วมสมัย ซึ่งวธ.เปิดรับสมัครบุคคล องค์กรหรือหน่วยงานที่มีความประสงค์เสนอชื่อศิลปินเพื่อประกาศยกย่องเชิดชูเกียรติศิลปินร่วมสมัยดีเด่นรางวัล “ศิลปาธร” ประจำปี พ.ศ. 2565 ตั้งแต่บัดนี้จนถึงวันที่ 31 มีนาคม 2565 สามารถดาวน์โหลดใบสมัครและรายละเอียดแนวทางการคัดเลือกฯผ่านทางเว็บไซต์ www.ocac.go.th และสอบถามรายละเอียดเพิ่มเติม โทร.0 2209 3755 ทั้งนี้ วธ.จะประกาศผลศิลปินที่ได้รับคัดเลือกเป็นศิลปินร่วมสมัยดีเด่นรางวัล “ศิลปาธร” ประจำปี พ.ศ. 2565 ภายในเดือนพฤษภาคม 2565 และมอบรางวัลภายในเดือนมิถุนายน 2565 โดยได้รับรางวัลละ 100,000 บาท พร้อมเข็มเชิดชูเกียรติ
วันอังคารที่ 1 กุมภาพันธ์ 2565
รองนายกรัฐมนตรี “อนุทิน” รายงาน ครม. ทราบ 1 ก.พ. นี้ เริ่มเดินหน้าโครงการให้สิทธิผู้ป่วยโรคไตที่ใช้สิทธิบัตรทองเลือกฟอกเลือดด้วยเครื่องไตเทียมฟรีทุกกรณี
รองนายกรัฐมนตรี “อนุทิน” รายงาน ครม. ทราบ 1 ก.พ. นี้ เริ่มเดินหน้าโครงการให้สิทธิผู้ป่วยโรคไตที่ใช้สิทธิบัตรทองเลือกฟอกเลือดด้วยเครื่องไตเทียมฟรีทุกกรณี
วันที่ 1 ก.พ. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รายงานให้ที่ประชุมคณะรัฐมนตรี (ครม.) ทราบถึงความคืบหน้าการให้สิทธิผู้ป่วยโรคไตที่ใช้สิทธิบัตรทองสามารถเลือกฟอกเลือดด้วยเครื่องไตเทียมฟรีในทุกกรณี โดยจะเริ่มการให้สิทธิตั้งแต่วันที่ 1 ก.พ. 2565 นี้เป็นต้นไป
ทั้งนี้ การดำเนินการดังกล่าว ก็เพื่อเป็นการเพื่อลดภาระประชาชน เนื่องจากปัจจุบันมีผู้ป่วยไตในระบบบัตรทองอยู่ 63,694 คน ทั่วประเทศไทย ซึ่งเดิมตามขั้นตอนการรักษาจะเริ่มการรักษาด้วยการล้างไตทางช่องท้อง และจะเข้ารับการฟอกเลือดผ่านเครื่องไตเทียม เมื่อผู้ป่วยมีสภาพร่างกายและมีเงื่อนไขเป็นไปตามที่กําหนด
อย่างไรก็ตาม ที่ผ่านมาก็มีผู้ป่วยจํานวนกว่า 6,500 คน ที่ไม่เข้าเงื่อนไขแต่ต้องการใช้วิธีล้างไตด้วยการฟอกเลือด ต้องชําระค่าใช้จ่ายเองครั้งละ 1,500 บาท ซึ่งนับเป็นภาระค่าใช้จ่ายที่ถึงขั้นสุ่มเสี่ยงต่อภาวะล้มละลายจากการรักษาพยาบาล ดังนั้น รัฐบาล โดยกระทรวงสาธารณสุข จึงเข้ามาแก้ปัญหาด้วยนโยบายล้างไตรฟรีทุกกรณี ทั้งวิธีล้างไตทางช่องท้อง และฟอกเลือดด้วยเครื่องไตเทียม
น.ส.ไตรศุลี กล่าวว่า รองนายกรัฐมนตรีได้รายงานต่อ ครม. ว่า การดำเนินการเลือกวิธีรักษาจะพิจารณาโดยทีมแพทย์ผู้เชี่ยวชาญในสถานพยาบาลเครือข่ายกระทรวงสาธารณสุข ที่มีความพร้อมจํานวนกว่า 663 แห่งทั่วประเทศ ซึ่งเป็นการเดินหน้านโยบายที่ยึดประชาชนเป็นศูนย์กลางและตัดสินร่วมกับแพทย์ประเมินเลือกการรักษาที่ดีที่สุดและเหมาะสมที่สุดกับผู้ป่วยไตแต่ละราย ขยายทางเลือกด้านการบริการให้ประชาชนอย่างมีประสิทธิภาพ และปลอดภัยมากที่สุด
นอกจากนี้ กระทรวงสาธารณสุขได้วางแผน สนับสนุน มาตรการป้องกันและชะลอความเสื่อมไตให้เข้าสู่โรคไตเรื้อรังระยะสุดท้ายให้น้อยที่สุด พร้อมกับบูรณาการทุกหน่วยงาน สนับสนุนนโยบาย ยกระดับงานดูแลประชาชน ทั้งได้เพิ่มจํานวนหน่วยบริการฟอกเลือดและการเพิ่มบุคลากรที่เกี่ยวข้องในระบบ เพื่อให้สอดคล้องกับจํานวนผู้ป่วยในอนาคต คุณภาพชีวิตที่ดีของผู้ป่วยไต
“การให้สิทธิผู้ป่วยโรคไตที่ใช้สิทธิบัตรทองสามารถเลือกฟอกเลือดด้วยเครื่องไตเทียมฟรีในทุกกรณีนี้ นับเป็นมิติใหม่การให้บริการแก่ประชาชนของรัฐบาลโดยกระทรวงสาธารณสุข ที่มุ่งมั่น ที่จะช่วยเหลือในการลดภาระค่าใช้จ่าย และยกระดับระบบสาธารณสุข เพื่อพัฒนาคุณภาพชีวิตของประชาชน ยํ้าจุดเด่นของประเทศไทย ที่เป็นประเทศซึ่งมีระบบสาธารณสุขดีเยี่ยมเป็นที่ยอมรับในระดับโลก” น.ส.ไตรศุลี กล่าว
วันศุกร์ที่ 24 มิถุนายน 2565
บีโอไอประชุมเชิงปฎิบัติการภายใต้กรอบเอเปคร่วมกับ สสว.
บีโอไอประชุมเชิงปฎิบัติการภายใต้กรอบเอเปคร่วมกับ สสว.
บีโอไอประชุมเชิงปฎิบัติการภายใต้กรอบเอเปคร่วมกับ สสว.
เมื่อวันที่ 22 มิถุนายน 2565 นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) ได้เข้าร่วมเสวนาการประชุมเชิงปฏิบัติการภายใต้กรอบเอเปค เรื่อง “Facilitating MSMEs into Sustainable Players for the Economic Recovery: The case of MSMEs in the aerospace industry” จัดโดย สำนักงานส่งเสริมวิสาหกิจขนาดกลางและขนาดย่อม (สสว.) เพื่อหารือระหว่างผู้เชี่ยวชาญระดับภูมิภาคเกี่ยวกับโอกาสที่จะฟื้นฟูเศรษฐกิจ โดยมีผู้เข้าร่วมงานรวมทั้งหมด 200 คนณ โรงแรมอีสตินแกรนด์ สาทร กรุงเทพฯ
วันอาทิตย์ที่ 30 มกราคม 2565
โฆษกรัฐบาลเผย “นายกฯ” สั่งปรับแผนรับมือเหตุก่อกวนในพื้นที่ชายแดนใต้  กำชับฝ่ายความมั่นคงบูรณาการทุกหน่วยในพื้นที่ ติดตามการข่าวและเฝ้าระวังในช่วงเทศกาลตรุษจีน
โฆษกรัฐบาลเผย “นายกฯ” สั่งปรับแผนรับมือเหตุก่อกวนในพื้นที่ชายแดนใต้  กำชับฝ่ายความมั่นคงบูรณาการทุกหน่วยในพื้นที่ ติดตามการข่าวและเฝ้าระวังในช่วงเทศกาลตรุษจีน
วันที่ 30 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเหตุการณ์คนร้ายไม่ทราบกลุ่มคนร้ายและจำนวน ลอบวางระเบิดแสวงเครื่องขนาดเล็กบรรจุกระป๋องสเปรย์และกล่องกระดาษ จำนวน 15 จุด 17 ลูกในพื้นที่ อ.เมือง จ.ยะลา เมื่อวันที่ 29 มกราคม ที่ผ่านมา หลังเกิดเหตุ นายกรัฐมนตรีได้สั่งการตรงไปยังกองอำนวยการรักษาความมั่นคงภายใน ภาค 4 ส่วนหน้า ให้เร่งตรวจสอบและจับกุมผู้กระทำผิดมาดำเนินคดี พร้อมมอบหมายให้นายภิรมย์ นิลทยา ผู้ว่าราชการจังหวัดยะลา เป็นผู้แทนนายกรัฐมนตรีเดินทางไปเยี่ยมผู้ได้รับบาดเจ็บที่โรงพยาบาล และตรวจเยี่ยมประชาชน ชุมชน กิจการร้านค้า บริเวณที่เกิดเหตุ เพื่อเป็นขวัญกำลังใจและให้ความช่วยเหลืออย่างเต็มที่ด้วย เบื้องต้นกองอำนวยการรักษาความมั่นคงภายใน ภาค 4 ส่วนหน้า ชี้แจงว่า สถานการณ์ที่เกิดขึ้นเจ้าหน้าที่พิจารณาได้ว่ากลุ่มคนร้ายพยายามก่อกวน สร้างสถานการณ์ เพื่อดึงดูดความสนใจของเจ้าหน้าที่ในกรณีที่มีการบังคับใช้กฎหมายในพื้นที่ จ.นราธิวาส ซึ่งการก่อเหตุของกลุ่มคนร้ายกลุ่มนี้เปลี่ยนแปลงไปจากการก่อเหตุในหลายครั้งที่ผ่านมา ขณะนี้ ได้มีการเก็บรวบรวมวัตถุพยานและภาพจากกล้องวงจรปิดและจะเร่งติดตามผู้ก่อเหตุมาดำเนินการทางกฎหมายอย่างเร็วที่สุดต่อไป
​โฆษกประจำสำนักนายกรัฐมนตรี กล่าวเพิ่มเติมว่า นายกรัฐมนตรีได้กำชับฝ่ายความมั่นคงในพื้นที่ ปรับแผนและวางมาตรการรักษาความปลอดภัยทุกพื้นที่อย่างเข้มข้นในเขตพื้นที่เศรษฐกิจในเมืองและพื้นที่เปราะบางทุกจุด โดยเฉพาะในช่วงเทศกาลตรุษจีนนี้ ซึ่งจะมีการเฉลิมฉลองและจัดกิจกรรมของคนไทยเชื้อสายจีนในพื้นที่จังหวัดชายแดนภาคใต้ด้วย โดยให้บูรณาการทุกหน่วยงานในระดับพื้นที่ทั้งฝ่ายปกครอง ภาคเอกชนและประชาชนในพื้นที่ เพื่อติดตามการข่าว ขยายกลุ่มที่ต้องจับตาเป็นพิเศษทั้งด้านความมั่นคง ยาเสพติด และอาชญากรรม เพื่อเรียกความมั่นใจให้กับพี่น้องประชาชนในพื้นที่อีกครั้ง ขณะเดียวกัน นายกรัฐมนตรียังได้ประนามการกระทำดังกล่าวว่า เป็นการก่อกวนความสงบ อาจก่อให้เกิดความเสียหายให้กับชีวิตและทรัพย์สินของผู้อื่น รวมทั้งยังทำลายบรรยากาศทางเศรษฐกิจและความมั่นคงที่รัฐบาลกำลังดำเนินการไปด้วยดี ทั้งนี้ ได้สั่งให้มีการรายงานสถานการณ์ในพื้นที่สามจังหวัดชายแดนใต้ให้นายกรัฐมนตรีทราบอย่างต่อเนื่องด้วย
วันศุกร์ที่ 5 พฤศจิกายน 2564
บขส. ขยายโปรโมชันฉีดวัคซีน 2 เข็ม รับส่วนลดค่าโดยสารเพิ่ม 20% ถึง 30 พฤศจิกายน 2564
พร้อมพัฒนาระบบจองตั๋วออนไลน์ผ่านแอปพลิเคชัน E-Ticket “จอง จ่าย ได้ชัวร์”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า จากนโยบายเปิดประเทศรับการท่องเที่ยวและมาตรการคลายล็อกดาวน์ของรัฐบาล ตั้งแต่วันที่1 พฤศจิกายน 2564 ส่งผลให้ปริมาณผู้โดยสารที่เดินทางในเส้นทางภาคเหนือ ภาคใต้ ภาคตะวันออกเฉียงเหนือและภาคตะวันออก เพิ่มขึ้นประมาณวันละเกือบ 20,000 คน จากเดิมที่มีผู้โดยสารใช้บริการประมาณวันละ 16,000 - 18,000 คน ทั้งนี้คาดการณ์ว่าจำนวนผู้โดยสารที่เดินทางด้วยระบบขนส่งสาธารณะจะเพิ่มขึ้นอย่างต่อเนื่อง โดยเฉพาะในช่วงใกล้เทศกาลปีใหม่ 2565 ที่จะถึงนี้
เนื่องจากภาวะเศรษฐกิจและราคาน้ำมันที่สูงขึ้นได้ส่งผลกระทบต่อรายได้และค่าครองชีพ
ของประชาชน นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้มีข้อสั่งการให้ บขส. หาแนวทางในการช่วยลดค่าใช้จ่ายในการเดินทางให้แก่ประชาชนเพิ่มเติม ซึ่ง บขส. ได้มีการขยายเวลาจัดโครงการ “บขส.วิถีใหม่ห่างไกล COVID-19 ฉีดวัคซีน 2 เข็ม ลด 20%” จนถึงวันที่ 30 พฤศจิกายน 2564 โดยมอบส่วนลด 20% เฉพาะค่าโดยสาร (ไม่รวมค่าธรรมเนียม) ให้กับผู้ใช้บริการรถโดยสาร บขส. ที่ได้ฉีดวัคซีนป้องกัน COVID-19ครบ 2 เข็ม โดยมีเงื่อนไขการใช้สิทธิ์ตามที่บริษัทกำหนด และ บขส. ยังได้ร่วมสนับสนุนโครงการ “คนละครึ่ง”ซึ่งผู้โดยสารสามารถชำระค่าโดยสาร บขส. ผ่าน แอปพลิเคชัน “เป๋าตัง” ได้แล้วที่ช่องจำหน่ายตั๋วของ บขส.ทั่วประเทศ ทั้งนี้สิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก/คืน/เปลี่ยนแปลงตั๋ว ได้ทุกกรณี นอกจากนี้เพื่ออำนวยความสะดวกในการจองตั๋วออนไลน์ บขส. ได้พัฒนาแอปพลิเคชัน E-Ticket“จอง จ่าย ได้ชัวร์” เพื่อตอบสนองความต้องการของผู้ใช้บริการให้มีความสะดวก รวดเร็ว ปลอดภัยตามแบบวิถีใหม่ (New Normal) ด้วย
กรรมการผู้จัดการใหญ่ บขส. กล่าวเพิ่มเติมว่า ในส่วนการให้บริการรับ - ส่งพัสดุภัณฑ์ บขส. ได้มีการพัฒนาและปรับปรุงการให้บริการ โดยเน้นการส่งพัสดุภัณฑ์ด่วนทั่วไทย ส่งเย็นถึงเช้า รับได้ในวันเดียวเพื่อรองรับความต้องการของผู้ใช้บริการ ซึ่งปัจจุบันลูกค้า บขส. ส่วนใหญ่เป็นกลุ่มลูกค้าทั่วไป ที่นำฝากพัสดุประเภทอาหารแช่แข็ง เสื้อผ้า และของใช้ต่าง ๆ เช่น เครื่องใช้ไฟฟ้า เป็นต้น นอกจากนี้ บขส. เล็งเห็นถึงความสำคัญของวิสาหกิจชุมชน และกลุ่มเกษตรกรจึงมีแนวคิดที่จะนำสินค้าของกลุ่มเหล่านี้มาวางจำหน่ายในพื้นที่สถานีขนส่ง รวมทั้งมีแผนจัดโปรโมชั่นพิเศษเพื่อช่วยลดค่าครองชีพและเป็นของขวัญปีใหม่ให้กับผู้ใช้บริการ
สอบถามข้อมูลการใช้สิทธิ์โครงการ “บขส. วิถีใหม่ห่างไกล COVID-19 ฉีดวัคซีน 2 เข็ม ลด 20%”
ได้ที่ งานการตลาดและลูกค้าสัมพันธ์ โทรศัพท์ 0 2537 8737 งานบริการรับ - ส่งพัสดุภัณฑ์ โทร 095 890 1687 และ 0 2537 8480 หรือสอบถามข้อมูลเส้นทางการเดินรถเพิ่มเติมได้ที่ช่องจำหน่ายตั๋วของ บขส.ทั่วประเทศ และ Call Center 1490 เรียก บขส. ตลอด 24 ชั่วโมง
วันอาทิตย์ที่ 19 มิถุนายน 2565
​รัฐบาลย้ำใช้กฎหมาย PDPA เพื่อประโยชน์คุ้มครองกับประชาชน ให้เวลาผู้ประกอบการขนาดเล็กปรับตัว ดีอีเอสเตรียมประกาศกฎหมาย 8 ฉบับผ่อนคลายเกณฑ์สำหรับเอสเอ็มอี
​รัฐบาลย้ำใช้กฎหมาย PDPA เพื่อประโยชน์คุ้มครองกับประชาชน ให้เวลาผู้ประกอบการขนาดเล็กปรับตัว ดีอีเอสเตรียมประกาศกฎหมาย 8 ฉบับผ่อนคลายเกณฑ์สำหรับเอสเอ็มอี คาด 4 ฉบับมีผลบังคับสัปดาห์หน้า
วันที่ 19 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่พระราชบัญญัติ(พ.ร.บ.)คุ้มครองข้อมูลส่วนบุคคล พ.ศ. 2562 หรือกฎหมาย PDPA ได้มีผลบังคับใช้ตั้งแต่วันที่ 1 มิ.ย. 2565 กระทรวงดิจิทัลเพื่อเศรษฐกิจและสังคม (ดีอีเอส) ได้เร่งดำเนินการสร้างความรู้ความเข้าใจแก่หน่วยงานที่เกี่ยวข้องและประชาชนทั่วไปถึงรายละเอียดและประโยชน์ของข้อกฎหมาย
ทั้งนี้ ตามนโยบายของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ได้กำชับให้หน่วยงานที่เกี่ยวข้องดำเนินการให้ประชาชนเข้าใจถึงเจตนารมณ์แท้จริงที่กฎหมายมุ่งคุ้มครองข้อมูลส่วนบุคคลด้วยมาตรฐานสากล ขณะเดียวกันผู้ที่เกี่ยวข้องก็มีภาระในการปฏิบัติตามกฎหมายน้อยที่สุด ให้เวลาในการปรับตัวโดยเฉพาะเอสเอ็มอี
น.ส.ไตรศุลี กล่าวว่า เพื่อให้เป็นไปตามแนวนโยบายของนายกรัฐมนตรี ดีอีเอสได้เตรียมประกาศกฎหมาย 8 ฉบับ ซึ่งจะมีผลผ่อนคลายความเข้มงวดของกฎหมาย PDPA ที่จะบังคับใช้ต่อผู้ประกอบการเอสเอ็มอี โดย 4 ฉบับ เป็นประกาศคณะกรรมการคุ้มครองข้อมูลส่วนบุคคล ซึ่งคาดว่าจะประกาศในราชกิจจานุเบกษาและมีผลบังคับในสัปดาห์หน้า ส่วนอีก 4 ฉบับจะทยอยประกาศภายในเดือนมิ.ย.ต่อไป
“ดีอีเอสกำลังดำเนินการตามแนวนโยบายของนายกรัฐมนตรี ที่ได้กำชับว่าเนื่องจาก PDPA เป็นกฎหมายใหม่สำหรับประเทศไทย ในช่วงเริ่มต้นขอให้เน้นการให้ความรู้ความเข้าใจ ให้ภาระเกิดกับผู้เกี่ยวข้องน้อยที่สุด” น.ส.ไตรศุลี กล่าว
น.ส.ไตรศุลี กล่าวว่า การผลักดันให้กฎหมาย PDPA มีผลบังคับ ให้ข้อมูลส่วนบุคคลของประชาชนได้รับความคุ้มครองนี้ จะเป็นส่วนทำให้ประเทศไทยมีกฎหมายที่เป็นโครงสร้างพื้นฐานสำหรับการขับเคลื่อนเศรษฐกิจดิจิทัลที่ได้มาตรฐานและเป็นสากล จากปัจจุบันไทยมีกฎหมายครอบคลุมเกือบทุกด้านแล้วไม่ว่าจะเป็น พ.ร.บ.ว่าด้วยธุรกรรมทางอิเล็กทรอนิกส์ พ.ร.บ.การรักษาความมั่นคงปลอดภัยไซเบอร์ พ.ร.บ.ว่าด้วยการกระทําความผิดเกี่ยวกับคอมพิวเตอร์
ทั้งนี้ หากประชาชนมีข้อสงสัยเกี่ยวกับกฎหมาย PDPA สามารถติดตามข้อมูลด้วยตนเองได้ที่เฟซบุ๊ค PDPC Thailand หรือ โทร 1111
วันศุกร์ที่ 26 พฤศจิกายน 2564
​นายกรัฐมนตรีย้ำกลไกพหุภาคีบนพื้นฐาน 3 M เป็นแนวทางสำคัญของยุค Next Normal
​นายกรัฐมนตรีย้ำกลไกพหุภาคีบนพื้นฐาน 3 M เป็นแนวทางสำคัญของยุค Next Normal
วันนี้ (26 พฤศจิกายน 2564) เวลาประมาณ 18.00 น. ตามเวลาประเทศไทย ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมอย่างไม่เป็นทางการ (Retreat Session) และกล่าวถ้อยแถลงในนามประเทศไทย ในประเด็นอาเซมและประเด็นระหว่างประเทศที่สำคัญ ผ่านระบบการประชุมทางไกล นายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกัมพูชากล่าวถึงความมุ่งมั่นในการเสริมสร้างความร่วมมือทั้งระดับโลก และภูมิภาค โดยได้เน้นย้ำในประเด็นต่าง ๆ ได้แก่ 1) การส่งเสริมความเป็นหุ้นส่วนระหว่างสองภูมิภาค 2) การส่งเสริมความเป็นหนึ่งเดียว 3) การส่งเสริมผลประโยชน์ร่วมกัน นอกจากนี้ ASEM ควรปรับตัวไปพร้อมกับสภาพแวดล้อมของโลกที่เปลี่ยนแปลงและมีความซับซ้อนขึ้น ทั้งเรื่องการแพร่ระบาดของโรคโควิด-19 การกีดกันทางการค้า ความขัดแย้งของมหาอำนาจ ซึ่งส่งผลกระทบต่อประเทศที่มีเศรษฐกิจขนาดเล็ก
สมเด็จพระราชาธิบดี แห่งบรูไนฯ กล่าวถึงแนวคิดหลักของ ASEM ที่สอดคล้องกับความต้องการของโลกในการรับมือ COVID - 19 ในด้านการแข่งขันทางภูมิรัฐศาสตร์ ทางเศรษฐกิจ และประเด็นการเปลี่ยนแปลงสภาพภูมิอากาศ สิ่งสำคัญคือ ต้องส่งเสริมความร่วมมือพหุภาคี ร่วมกันสร้างความไว้เนื้อเชื่อใจ ร่วมกันปกป้องสันติภาพเพื่อเสถียรภาพ
นายกรัฐมนตรีจีนได้กล่าวถึงการประชุมฯ ครั้งนี้ ว่าเป็นโอกาสให้ผู้นำได้แบ่งปันมุมมองต่อความร่วมมือในระบบพหุภาคี และการฟื้นตัวทางเศรษฐกิจ ASEM เป็นการประชุมใหญ่ระหว่าง 2 ภูมิภาค ที่มีประวัติศาสตร์ มีความร่วมมือกัน มีการส่งเสริมการธำรงไว้ซึ่งความหลากหลาย การรักษากฎระเบียบระหว่างประเทศบนพื้นฐานกติกา ซึ่งจะร่วมกันรับมือกับความท้าทาย โดยเฉพาะโควิด-19 ส่งผลกระทบกับห่วงโซ่อุปทาน จึงต้องเน้นย้ำถึงความสำคัญของการค้าเสรี ในโอกาสนี้ ยืนยันว่าจีนมุ่งมั่นส่งเสริมการพัฒนาที่เป็นมิตรต่อสิ่งแวดล้อม เพื่อรับมือกับการเปลี่ยนแปลงของสภาพภูมิอากาศ
ในโอกาสนี้ นายกรัฐมนตรีของไทยระบุว่า โลกต้องบริหารจัดการการเปลี่ยนแปลงสำคัญ 2 ประการ ในอนาคตอันใกล้ เพื่อบริหารการเปลี่ยนแปลงของโลกในยุค Next Normal และป้องกันไม่ให้เกิดวิกฤตที่สร้างผลกระทบรุนแรง และสร้างสมดุลในโลกหลังโควิด-19 ได้แก่
1. การเปลี่ยนแปลงของภูมิรัฐศาสตร์โลก อาเซม ถือเป็นเวทีที่สามารถหารือเพื่อลดความขัดแย้ง บนพื้นฐานของกฎกติการะหว่างประเทศ และการมีส่วนร่วมของประเทศต่าง ๆ โดยไม่คำนึงถึงขนาดพื้นที่หรือขนาดเศรษฐกิจ โดยนายกรัฐมนตรีเห็นว่า การหารือพหุภาคีบนพื้นฐานของความเป็นหุ้นส่วนที่เท่าเทียมภายใต้หลักการ 3 M ได้แก่ Mutual Trust, Mutual Respect, และ Mutual Benefit ซึ่งจะเป็นแนวทางที่จำเป็นสำหรับยุค Next Normal
2. การเปลี่ยนแปลงของสภาพภูมิอากาศของโลก อาเซม ควรสนับสนุนการรักษาสภาพภูมิอากาศที่สมดุล โดยเฉพาะความร่วมมือในการแลกเปลี่ยนเทคโนโลยีสีเขียว การสนับสนุนกลไกทางการเงินสีเขียว รวมถึงการสนับสนุนการเปลี่ยนผ่านไปสู่การใช้พลังงานสะอาด ซึ่งไทยได้นำโมเดลเศรษฐกิจ BCG มาใช้ขับเคลื่อนเศรษฐกิจแบบไม่ทำลายระบบนิเวศ ตามที่ได้กล่าวในการประชุม COP 26 ที่ผ่านมา และจะนำมาเป็นวาระหลักในการเป็นเจ้าภาพเอเปคปี พ.ศ. 2565 ของไทย
ในตอนท้าย นายกรัฐมนตรียังได้ย้ำว่า การเปลี่ยนแปลงทั้งสองประการล้วนมาจากฝีมือมนุษย์ เราต้องเปลี่ยนแปลงการกระทำของเราตอนนี้ ก่อนที่ภัยพิบัติที่ร้ายแรงจะบังคับให้เราต้องเปลี่ยนแปลง พร้อมขอให้ทุกคนหันหน้าเข้าหากัน แสวงหาจุดร่วมและสงวนจุดต่าง ร่วมปรับสมดุลโลก เพื่อความผาสุกของประชาชนทุกคน
วันเสาร์ที่ 6 สิงหาคม 2565
​โฆษกรัฐบาล เผย "นายกฯ" เป็นห่วงโควิด-19 ในโรงเรียน  เน้นมาตรการความ 6-6-7 ลดความเสี่ยงโควิด-19 ในสถานศึกษา
​โฆษกรัฐบาล เผย "นายกฯ" เป็นห่วงโควิด-19 ในโรงเรียน  เน้นมาตรการความ 6-6-7 ลดความเสี่ยงโควิด-19 ในสถานศึกษา สถานประกอบการศึกษา  หลังผลสำรวจพบว่า เด็กนักเรียนกว่า 4.9 หมื่นคน ติดโควิดแล้ว 30.56% ติดในโรงเรียน 5.66%
วันนี้ (6 ส.ค.65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานผลสำรวจการประเมินสุขภาพนักเรียน ในช่วงสถานการณ์การแพร่ระบาดของโรคโควิด - 19 ระลอกใหม่ในสถานศึกษา ภาคเรียนที่ 1 ปีการศึกษา 2565 ของกรมอนามัย จำนวน 49,242 คน พบการติดเชื้อร้อยละ 30.56 โดยนักเรียนส่วนใหญ่ติดเชื้อจากบุคคลในครอบครัว รองลงมาไม่ทราบสาเหตุการติดเชื้อ ส่วนการติดเชื้อในโรงเรียน พบเพียงร้อยละ 5.66 เท่านั้น และยังพบว่า มีครอบครัวเพียงร้อยละ 0.36 ที่ติดเชื้อจากนักเรียนที่ไปโรงเรียน โดยอาการส่วนใหญ่ที่พบมาก คือ มีไข้ ไอ มีน้ำมูก ปวดกล้ามเนื้อ ซึ่งเป็นอาการที่ผู้ปกครองสามารถสังเกตอาการของบุตรหลานได้ จึงขอให้ โรงเรียน สถานศึกษา และสถานประกอบการศึกษา ยังคงต้องเน้นมาตรการความปลอดภัย 6-6-7 ลดความเสี่ยงของการแพร่ระบาดโควิด ไม่ให้สร้างผลกระทบต่อการเรียนการสอนของครู- นักเรียน
มาตรการความปลอดภัย 6-6-7 ดังนี้ ประกอบด้วย 6 มาตรการหลัก (DMHT - RC) คือ 1)การเว้นระยะห่าง(Distancing) 2)การสวมหน้ากาก(Mask Wearing) 3)การล้างมือ(Hand Washing) 4)การคัดกรองวัดไข้(Testing) 5)ลดการแออัด(Reducing) และ 6)การทำความสะอาด(Cleaning)
- 6 มาตรการเสริม คือ 1)การดูแลตนเอง 2)การใช้ช้อนกลางส่วนตัว 3)ทานอาหารปรุงสุกใหม่ 4)การลงทะเบียน  เข้า - ออก 5)การสำรวจตรวจสอบ และ 6) กักกันตนเอง และ
- 7 มาตรการเข้ม คือ 1)การประเมิน TSC + และรายงานผลผ่านระบบ MOE COVID 2)การจัดกิจกรรมแบบกลุ่มย่อย(Small Bubble) 3)การจัดระบบให้บริการอาหารตามหลักสุขาภิบาลอาหารและหลักโภชนาการ 4 )อนามัยสิ่งแวดล้อม ตามเกณฑ์มาตรฐาน 5) การมีแผนเผชิญเหตุและมีการซักซ้อม (School Isolation) 6) การควบคุมดูแลการเดินทางจากบ้านไปโรงเรียน (Seal Route) และ 7) การจัดให้มี School Pass สำหรับนักเรียน ครูและบุคลากรในสถานศึกษา
รายงานสถานการณ์การแพร่ระบาดของโควิด-19 วันนี้ (6 สิงหาคม 2565) พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จำนวน 2,381 ราย จำแนกเป็น ผู้ป่วยในประเทศ 2,381 ราย ผู้ป่วยมาจากต่างประเทศ 0 ราย ผู้ป่วยสะสม 2,379,924 ราย (ตั้งแต่ 1
มกราคม 2565) หายป่วยกลับบ้าน 2,209 ราย หายป่วยสะสม 2,382,054 ราย (ตั้งแต่ 1 มกราคม 2565) ผู้ป่วยกำลังรักษา 21,250 ราย
เสียชีวิต 35 ราย เสียชีวิตสะสม 9,863 ราย (ตั้งแต่ 1 มกราคม 2565) จำนวนผู้ป่วยปอดอักเสบ รักษาตัวอยู่ในโรงพยาบาล 910 ราย
วันศุกร์ที่ 17 มิถุนายน 2565
เริ่มแล้ว! ควบคุม “กัญชา” ห้ามสูบในที่สาธารณะ ห้ามขายให้เด็ก - สตรีมีครรภ์
.....
กระทรวงสาธารณสุข ออกประกาศเรื่อง สมุนไพรควบคุม “กัญชา” โดยมีสาระสำคัญ คือ ห้ามสูบในที่สาธารณะ ห้ามจำหน่ายให้ หรือใช้กับสตรีมีครรภ์ - สตรีให้นมบุตร และห้ามจำหน่ายให้ผู้มีอายุต่ำกว่า 20 ปี มีผลบังคับตั้งแต่วันนี้เป็นต้นไป
.
สำหรับคนทั่วไป ควรบริโภคในปริมาณน้อยและไม่บ่อยนัก เพราะอาจเสพติด หรือส่งผลกระทบต่อสุขภาพ เช่น หัวใจเต้นเร็ว ปาก - คอแห้ง ง่วง มึนงง และปวดหัว โดยใน 1 มื้อ ไม่ควรมีกัญชาเกิน 2 เมนู และไม่ควรปรุงด้วยน้ำมันที่ผ่านความร้อน เช่น ทอด หรือ ผัด เนื่องจากสาร THC จะละลายออกมาปนในอาหาร เสี่ยงได้รับในปริมาณมากเกินกำหนด
#ไทยคู่ฟ้า#ร่วมต้านโควิด19
-------------------
วันอาทิตย์ที่ 6 กุมภาพันธ์ 2565
เฉลิมชัย เปิดโครงการรณรงค์ส่งเสริมและสนับสนุน ร้านข้าวแกง 20 บาทถูกใจชุมชน
เฉลิมชัย เปิดโครงการรณรงค์ส่งเสริมและสนับสนุน ร้านข้าวแกง 20 บาทถูกใจชุมชน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดโครงการรณรงค์ส่งเสริมและสนับสนุนร้านข้าวแกง20บาทถูกใจชุมชนร่วมกับนายชนินทร์รุ่งแสงคณะที่ปรึกษารัฐมนตรีว่าการกระทรวงเกษตรและสหกรณ์ในฐานะตัวแทนมูลนิธิม.ร.วเสนีย์ปราโมชผู้ประสานงานดำเนินโครงการและมูลนิธิร่วมด้วยช่วยกันสำนึกรักบ้านเกิดกระทรวงเกษตรและสหกรณ์กระทรวงพาณิชย์เครือข่ายภาคเอกชนร่วมกันจัดงานโครงการดังกล่าวณลานวัดภาณุรังษีถนนจรัญสนิทวงศ์เขตบางพลัดซึ่งเป็นโครงการนำร่องในพื้นที่เขตบางพลัดและบางกอกน้อย
สำหรับการดำเนินโครงการดังกล่าวสืบเนื่องจากปัญหาสภาวะเศรษฐกิจในปัจจุบันซึ่งส่งผลกระทบกับชีวิตความเป็นอยู่ของคนหาเช้ากินค่ำโดยเฉพาะอย่างยิ่งคนในชุมชนเมืองข้าวแกงถือเป็นปัจจัยสำคัญในการดำรงชีพและราคาข้าวแกงเป็นดัชนีชี้วัดภาวะเศรษฐกิจปากท้องของคนรากหญ้าได้เป็นอย่างดีข้าวแกงจานละ20บาทถือเป็นราคาที่คนหาเช้ากินค่ำสามารถจะซื้อกินเป็นที่พึ่งได้แต่ในปัจจุบันร้านข้าวแกงที่ขายในราคา20บาทมีน้อยมากเจ้าของร้านต้องมีความอดทนและตั้งใจที่จะทำเพื่อช่วยเหลือกันในชุมชนแต่ก็ยังพอมีกำไรบ้างดังนั้นเพื่อเป็นการช่วยเหลือร้านข้าวแกงและชีวิตความเป็นอยู่ของประชาชนคณะจัดงานจึงได้รวมตัวกันเพื่อที่จะช่วยเหลือร้านข้าวแกง20บาทในการที่จะลดต้นทุนภาระการผลิตให้กับร้านข้าวแกงไม่ว่าจะเป็นเรื่องของราคาแก๊สหรือราคาวัตถุดิบในการทำข้าวแกงรวมถึงค่าใช้จ่ายในการขนส่งโดยในวันนี้เป็นการเริ่มต้นของโครงการซึ่งจะมีการมอบปัจจัยการผลิตวัสดุอุปกรณ์และผลิตภัณฑ์อาหารซึ่งเป็นวัตถุดิบในการทำข้าวแกงแก่ร้านนำร่องโครงการ10ร้านและในส่วนของกระทรวงเกษตรฯยังได้มอบเม็ดพันธุ์พืชผักสวนครัวให้แก่ตัวแทนชุมชนเพื่อไปปลูกใช้ในครัวเรือนและหากเหลือใช้จะให้นำไปส่งต่อหรือขายให้กับร้านข้าวแกง20บาทนี้ได้ต่อไปด้วย
จากนั้นรัฐมนตรีว่าการกระทรวงเกษตรและสหกรณ์และผู้ร่วมงานได้ไปเยี่ยมและลองรับประทานข้าวแกง20บาทที่ร้านคุณปู่ชุมชนส่วนปรกเขตบางพลัดอีกด้วยโดยในโครงการนี้มีเป้าหมายที่จะรณรงค์ส่งเสริมสนับสนุนให้ร้านข้าวแกง20บาทมีอยู่ทั่วกรุงเทพในชุมชนแต่ละชุมชนอย่างน้อย1ร้านโดยเชิญชวนผู้ที่สนใจรับการสนับสนุนติดต่อผ่านไลน์แอด@khowgang20bahtหรือโทรศัพท์02 507 5682 สายด่วน1569ธงฟ้ากระทรวงพาณิชย์
วันจันทร์ที่ 21 มิถุนายน 2564
ประกาศ ขสมก. ประจำวันที่ 21 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 21 มิถุนายน 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 12 เขตการเดินรถที่ 4
2) พนักงานเก็บค่าโดยสารรถปรับอากาศ สาย 556 เขตการเดินรถที่ 6
3) พนักงานขับรถโดยสารปรับอากาศ สาย 26 เขตการเดินรถที่ 2
วันเสาร์ที่ 28 พฤษภาคม 2565
มท.1 สั่งผู้ว่าฯ ทั่วประเทศ เร่งหารือ อปท. ในพื้นที่ กำหนดแนวทางป้องกันและแก้ไขน้ำท่วมในเขตชุมชนเมือง เพื่อบรรเทาความเดือดร้อนพี่น้องประชาชน
มท.1 สั่งผู้ว่าฯ ทั่วประเทศ เร่งหารือ อปท. ในพื้นที่ กำหนดแนวทางป้องกันและแก้ไขน้ำท่วมในเขตชุมชนเมือง เพื่อบรรเทาความเดือดร้อนพี่น้องประชาชน
วันนี้ (28 พ.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการติดตามสถานการณ์อุทกภัยในห้วงเวลาที่ผ่านมา พบว่ามีการรายงานปัญหาความเดือดร้อนของประชาชนจากสถานการณ์อุทกภัยในเขตชุมชนเมืองในช่วงฝนตกหนัก ส่งผลกระทบต่อการเดินทางและความเป็นอยู่ของพี่น้องประชาชน
พลเอก อนุพงษ์ เผ่าจินดา กล่าวว่า เพื่อให้การป้องกันและลดปัญหากรณีสถานการณ์อุทกภัยในเขตชุมชนเมืองเป็นไปอย่างมีประสิทธิภาพ จึงได้สั่งการไปยังผู้ว่าราชการจังหวัดทุกจังหวัดในฐานะผู้อำนวยการกองอำนวยการป้องกันและบรรเทาสาธารณภัยจังหวัด ประชุมหารือกับองค์กรปกครองส่วนท้องถิ่นที่อยู่ในเขตเมืองทุกแห่ง และหน่วยงานที่เกี่ยวข้อง เร่งรัดวางแนวทางการแก้ไขปัญหา เพื่อลดผลกระทบกรณีที่มีฝนตกหนัก/ฝนตกสะสมในเขตเมือง ที่ส่งผลต่อปัญหาน้ำท่วมขัง และประสานองค์กรปกครองส่วนท้องถิ่น ดำเนินการลอกท่อ ดูดเลน กำจัดสิ่งกีดขวางทางน้ำในท่อระบายน้ำ/ทางน้ำ เพื่อเพิ่มประสิทธิภาพการระบายน้ำให้สามารถรองรับกรณีฝนตกหนัก/ฝนตกสะสมในพื้นที่
“นอกจากนี้ ยังได้เน้นย้ำให้ผู้ว่าราชการจังหวัดได้ใช้ที่ประชุมดังกล่าว ร่วมกันพิจารณากำหนดพื้นที่ชุมชน/บริเวณจุดที่ประสบปัญหาน้ำท่วมขังเป็นประจำเมื่อเกิดฝนตกหนัก และให้องค์กรปกครองส่วนท้องถิ่นพิจารณาติดตั้งเครื่องสูบน้ำประจำจุดเสี่ยง โดยหากเครื่องสูบน้ำในพื้นที่ไม่เพียงพอ ให้ประสานขอรับการสนับสนุนจากหน่วยงานในจังหวัดที่มีเครื่องสูบน้ำ หากยังไม่เพียงพอ ให้ประสานขอรับการสนับสนุนจากศูนย์ป้องกันและบรรเทาสาธารณภัยเขตทั้ง 18 เขตทั่วประเทศสนับสนุนการดำเนินการ ทั้งนี้ หากพี่น้องประชาชนพบเห็นพื้นที่เสี่ยงที่มักจะเกิดอุทกภัยเมื่อฝนตกหนักอย่างซ้ำซาก หรือได้รับความเดือดร้อนจากสถานการณ์อุทกภัย สามารถติดต่อประสานงานสายด่วนนิรภัย 1784 ตลอด 24 ชั่วโมง เพื่อเจ้าหน้าที่เร่งประสานหน่วยงานที่เกี่ยวข้องดำเนินการโดยด่วนต่อไป” พลเอก อนุพงษ์ฯ กล่าวเน้นย้ำในช่วงท้าย
วันจันทร์ที่ 6 มิถุนายน 2565
โฆษกรัฐบาลเผยหลายพื้นที่สาธารณะเริ่มจัดกิจกรรมหลังคลายมาตรการ นายกรัฐมนตรี กำชับ การจัดงานแบบรวมคนหมู่มาก ต้องอยู่ภายใต้มาตรการ COVID Free Setting อย่างเคร่งครัด
โฆษกรัฐบาลเผยหลายพื้นที่สาธารณะเริ่มจัดกิจกรรมหลังคลายมาตรการ นายกรัฐมนตรี กำชับ การจัดงานแบบรวมคนหมู่มาก ต้องอยู่ภายใต้มาตรการ COVID Free Setting อย่างเคร่งครัด ขณะที่วันนี้พบผู้ติดเชื้อรายใหม่ 2,162 ราย
วันนี้ (6 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ขณะนี้สถานการณ์โควิด-19 ในประเทศดีขึ้นตามลำดับ และมีการผ่อนคลายมาตรการให้หลายพื้นที่สามารถดำเนินกิจการ กิจกรรม ทำให้ภาครัฐ เอกชน ประชาชน หลายกลุ่มมีการจัดงานหรือกิจกรรมต่าง ๆ ในระยะนี้ อาทิ งาน Pride Month 2022 งานดนตรีในสวน ซึ่งการจัดกิจกรรมนั้นเป็นไปด้วยความเรียบร้อย อย่างไรก็ตาม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำเตือนอย่าชะล่าใจ ทุกคนยังคงต้องดูแลตนเอง ปฏิบัติตามมาตรการของทางสาธารณสุขอย่างเคร่งครัด เพื่อความปลอดภัยของตนเอง พร้อมฝากถึงผู้จัดงาน/จัดกิจกรรม ไม่ว่าจะดำเนินการโดยภาครัฐหรือภาคเอกชน ประชาชน ต้องอยู่ภายใต้มาตรการ COVID Free Setting สวมหน้ากากอนามัย เว้นระยะห่าง โดยนายกรัฐมนตรีกำชับให้หน่วยงานที่เกี่ยวข้องติดตามสถานการณ์ หลังจากนี้อย่างใกล้ชิด เพื่อเตรียมความพร้อม หากเกิดคลัสเตอร์ใหม่เพื่อที่จะสามารถรับมือได้ทันท่วงที
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,162 ราย จำแนกเป็น ผู้ป่วยในประเทศ 2,160 ราย ผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 27 ราย ผู้ที่กำลังรักษาตัว 29,509 ราย และมียอดผู้ที่หายป่วยกลับบ้านแล้ว 4,879 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,245,520 ราย จำนวนผู้ที่หายป่วยสะสมจำนวน 2,240,754 ราย จำนวนผู้ป่วยปอดอักเสบรักษาตัวอยู่ในโรงพยาบาล 761
วันศุกร์ที่ 24 มิถุนายน 2565
เตรียมแผนรับนักท่องเที่ยวเข้าประเทศ หลังพบโควิดสายพันธุ์ย่อย BA.4 - BA.5 ระบาดในยุโรป
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม มอบหมายกระทรวงสาธารณสุข เฝ้าสังเกตสถานการณ์โควิด-19 ในยุโรป และวางแผนรับมือล่วงหน้ารองรับนักท่องเที่ยวที่คาดว่าจะเพิ่มมากขึ้น จากการประกาศยกเว้นการลงทะเบียน Thailand Pass ของคนต่างชาติ หลังพบการระบาดของไวรัสโควิด-19 โอไมครอนสายพันธุ์ย่อย BA.4/BA.5 เพิ่มขึ้นในยุโรปอย่างมีนัยสำคัญ เช่น โปรตุเกส อังกฤษ ออสเตรีย เนเธอร์แลนด์ ฝรั่งเศส เยอรมัน
.
ซึ่งจากฐานข้อมูลรหัสพันธุกรรมทั้งจีโนม โควิดโลก “GISAID” ระบุว่าประเทศไทยมีผู้ติดเชื้อโอไมครอนสายพันธุ์ย่อย BA.4, BA.5, และ BA.2.12.1 ไปแล้วจำนวน 23, 26, และ 18 ราย ซึ่งยังเป็นจำนวนที่ไม่น่ากังวล อยู่ในเกณฑ์ที่ควบคุมได้ โดยสถานการณ์โควิด-19 ในไทยอยู่ในระดับทรงตัวและมีแนวโน้มดีขึ้น
.
เชื่อมั่นว่าถ้าทุกคนร่วมมือกันปฏิบัติตามมาตรการสาธารณสุข สร้างให้ไทยเป็นพื้นที่ปลอดภัยทั้งสำหรับคนไทยและชาวต่างชาติที่จะเดินทางมาท่องเที่ยวในไทย
#ไทยคู่ฟ้า #ร่วมต้านโควิด19
-------------------
วันจันทร์ที่ 14 กุมภาพันธ์ 2565
​Thailand-EU to expand cooperation under EU Strategy for Cooperation in the Indo-Pacific
​Thailand-EU to expand cooperation under EU Strategy for Cooperation in the Indo-Pacific
February 11, 2022, at 1330hrs, at the Ivory Room, Thai Khu Fah Building, Government House, H.E. Mr. David Daly, Ambassador of the European Union to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption f the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the EU Ambassador to Thailand. With the Ambassador’s experiences and well-rounded knowledge on the country, he expressed confidence that the Ambassador would play a significant role in further strengthening relations between Thailand and EU, and promoting tangible cooperation in new potential areas. The Prime Minister also thanked EU for certifying the Thailand Digital Health Pass ("Mor Prompt") to be used for traveling to over 60 countries/territories that are part of the EU Digital COVID Certificate System, which greatly contributes to restoration of traveling and tourism between the two sides.
The EU Ambassador expressed pleasure to be tenured in Thailand, and thanked the Thai Government for its continued support. He also commended the Thai Government’s effort in addressing various problems, and affirmed EU’s support and cooperation for utmost interest of both sides. The Ambassador congratulated Thailand’s hosting of the 2022 APEC, which would be a good start in expanding trade and investment cooperation with other regions, including EU.
The Prime Minister and the EU Ambassador also discussed key cooperation issues as follows:
Thailand is pleased with the EU Strategy for Cooperation in the Indo-Pacific, which will increase EU’s engagement in the Indo-Pacific, including Thailand and is aimed to respond to emerging dynamics that are affecting regional stability, such as sustainable development, climate change, biodiversity protection, among others.
Both parties also agreed on promoting partnership, especially under the framework of Comprehensive Partnership and Cooperation Agreement (PCA), and on expediting Thailand-EU FTA negotiation. They also came to terms on the ending of global conflicts through peace talk, and on utilizing cooperation frameworks in addressing wide-ranging global issues.
The EU Ambassador followed up on his invitation for the Prime Minister to attend ‘High-level event ‘Thailand-EU Partners in Business’ at the French Ambassador’s residence in Bangkok. The Prime Minister thanked for the invitation, and agreed to consider attending the event. He also affirmed the Government’s support and cooperation with the EU Ambassador and Delegation of the European Union to Thailand.